**KUTSESTANDARD**

**Etendusasutuse helimeister, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Etendusasutuse helimeister, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Etendusasutuse helimeister on teatri vm etendusasutuse tehniline töötaja, kes tagab kvaliteetse heli lavastustel ja muudel teatriga seotud üritustel. Etendusasutuse helimeistri ülesanne on helimaterjali tundmine ja sobiva tehnilise lahenduse leidmine heli kvaliteetseks esitamiseks ja salvestamiseks. Helimeister tagab ürituste (kontsert, teater, film, konverents, esitlus jms) ning audiovisuaalsete materjalide kvaliteetse helindamise ja järeltöötlemise. Ta orienteerub helipildi iseärasustes ja väljendusvahendites, leiab sobiva tehnoloogilise lahenduse, kasutades vastavaid seadmeid ja arvestades akustilisi tingimusi.  Etendusasutuse helimeister, tase 5 on meeskonna juht, kes juhendab teisi helindajaid, loob uusi helitehnilisi plaane vastavalt teatri vajadustele ja viib läbi suuremahulisi keerukaid salvestusi.  Lisaks etendusasutuse helindaja, tase 5 on kutsealal järgmised kutsed:  etendusasutuse helindaja, tase 3, kes on helitehniliste baasteadmistega, loeb režiid ja helitehnilist plaani, on etenduse helioperaator ja teenindav helitehniline töötaja ning töötab juhendamisel;  etendusasutuse helindaja, tase 4, kes valdab etendusteeninduses kasutatavat tarkvara, loob helitehnilise plaani, salvestab, järeltöötleb ja monteerib iseseisvalt.  Etendusasutuse helimeister töötab nii siseruumides (nt stuudio, teatrisaal, kontserdisaal) kui vabas õhus. Tema töö on vahelduva iseloomuga ja muutuva graafikuga, esineb töötamist õhtustel aegadel ja nädalavahetustel. Etendusasutuse helimeister kasutab oma töös salvestus- ja helindusseadmeid ning sobivat tarkvara. |
| **A.2 Tööosad** |
| A.2.1 Helindamine  A.2.2 Salvestus ja salvestise järeltöötlus  A.2.3 Juhtimine ja juhendamine |
| **A.3 Kutsealane ettevalmistus** |
| Etendusasutuse helimeister, tase 5 on tavaliselt keskharidusega, kutsealane kompetentsus on omandatud töö käigus. |
| **A.4 Enamlevinud ametinimetused** |
| Helindaja, helimeister, helitehnik, helioperaator, helirežissöör, helirežissööri assistent |
| **A.5 Regulatsioonid kutsealal tegutsemiseks** |
| Regulatsioon puudub |
| **A.6 Tulevikuoskused** |
| Orienteerub teiste etendusasutuste tehniliste valdkondade töövahendite omavahel toimimises (valgus-, video- ja lavatehnoloogia). Erialased digipädevused. |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |
| **B.1.1 Kvalifikatsiooninõuded haridusele ja töökogemusele** |
| Keskharidus ja kompetentside kujunemiseks vajalik töökogemus |

|  |
| --- |
| **B.2 Etendusasutuse helimeister, tase 5****üldoskused** |
| 1. Kasutab töös eesti keelt tasemel B2 ja inglise keelt tasemel A2 (lisa 1 Keelte oskustasemete kirjeldused).  2. Kasutab arvutit algtasemel (lisa 2 Digipädevuste enesehindamisskaala).  3. On täpne ja kasutab ressursse (nt aeg, töövahendid) efektiivselt ning jälgib ja kontrollib tööprotsessi jooksul tähtaegadest ning etappidest kinnipidamist.  4. Loob kolleegidega head suhted; valib asjakohase käitumis- ja väljendusviisi; suhtleb edukalt erineva positsiooni, kultuuritausta ja maailmavaatega inimestega.  5. Hindab adekvaatselt suhtlemispartnerit ja -situatsiooni; väljendab oma seisukohta kindlalt ja hinnanguvabalt, aktsepteerib enese ja teiste vajadusi.  6. Reageerib ootamatutele olukordadele adekvaatselt.  7. Töötab tõhusalt meeskonnas ja selle huvides ning kohandub meeskonnaga, juhib meeskonda; arvestab teistega ja täidab oma rolli meeskonnas. |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Helindamine** | **EKR tase 5** |
| Tegevusnäitajad:  1. Tagab lavastuse helitehnilise valmiduse vastavalt helitehnilisele plaanile (lisa 3 Kutsestandardis kasutatud terminid), arvestades mängukoha iseärasusi; kohandab plaani vastavalt mängukohale; juhendab helindajaid helitehnilise valmiduse tagamisel.  2. Tegutseb vastavalt etteantud helirežii juhistele; juhendab helindajaid helirežii lugemisel.  3. Koostab ja projekteerib helitehnilise plaani, lähtudes lavastuse tehnilistest vajadustest; valib sobivate tehniliste parameetritega helitehnika, arvestades mängukoha akustilisi ja tehnilisi omadusi; planeerib helindamise ajakava, meeskonna koosseisu ja transpordi kasutamise.  4. Installeerib ja deinstalleerib helitehnika vastavalt helitehnilisele plaanile, arvestades etenduskoha iseärasusi; valmistab ette ja häälestab helisüsteemi vastavalt lavastuse iseloomule; juhendab tehnilisi töötajaid, tagamaks helitehnika korrektse ja ohutu installeerimise.  5. Kooskõlastab heliproovi aja ja kestvuse; viib läbi heliproovi, tagamaks heliplaani ja helirežii toimimise; juhendab helindajaid heliproovi läbiviimisel.  6. Helindab etenduse, kontserdi vm ürituse, arvestades mängukoha iseärasusi, heliproovis kavandatut, heliplaani ja helirežiid; lahendab tekkinud probleemid; juhendab helindajaid ettekande helindamisel. | |
| **B.3.2 Salvestus ja salvestise järeltöötlus** | **EKR tase 5** |
| Tegevusnäitajad:  1. Tutvub salvestatava materjaliga, koostab salvestusplaani; valib ja valmistab ette salvestamiseks sobiva ruumi ja helitehnika; korraldab osapoolte plaanijärgse kaasamise; juhendab salvestusplaani koostamist ja salvestuse ettevalmistust.  2. Salvestab materjali, hinnates ühtlasi materjali kvaliteeti; annab esitajale juhiseid materjali paremaks esituseks; jälgib partituuri ja tuvastab kõrvalekalded muusikalisest algmaterjalist; juhendab salvestamist.  3. Töötleb ja lõppviimistleb materjali vastavalt selle iseärasustele, arvestades materjali kasutuseesmärki; hindab lõpptulemuse kvaliteeti; juhendab salvestise töötlemist ja lõppviimistlust. | |
| **B.3.3 Juhtimine ja juhendamine** | **EKR tase 5** |
| Tegevusnäitajad:  1. Algatab ja käivitab tegevusi, juhib ja kontrollib nende kulgu ja tulemuste suunas tegutsemist; langetab asjakohaseid otsuseid.  2. Annab tegutsemiseks selged juhised, võtab vastutuse enda ja meeskonna tegevuse eest; motiveerib ja innustab teisi; kaasab, delegeerib töö ning annab teistele ülesandeid; annab õigeaegset ja asjakohast tagasisidet; loob võimalused tööks sobivate hoiakute kujunemiseks ja teiste arenguks.  3. Valib ja seab prioriteete, lähtudes eesmärkidest; kavandab tegevused ja korraldab ressursside leidmise; jälgib protsesside toimimist, analüüsib olukorda ja tulemusi, vajadusel sekkub ja kavandab muudatused õigeaegselt.  4. Planeerib ja korraldab asjaajamist, lähtudes organisatsiooni juhistest ja teistest regulatsioonidest; koostab juhiseid ning kontrollib nende täitmist. | |

**KUTSET LÄBIVAD KOMPETENTSID**

|  |  |
| --- | --- |
| **B.3.4 Kutset läbivad kompetentsid** | **EKR tase 5** |
| Tegevusnäitajad:  1. Säilitab ja arendab oma kutseoskusi; hoiab end kursis erialase terminoloogiaga, kasutab seda korrektselt; hoiab end kursis tehnoloogiliste muutustega; jagab ja vahetab erialast informatsiooni.  2. Eelarvestab ja juhib ressursse.  3. Järgib oma töös kutsealaga seonduvaid õigusakte, sh autoriõiguse seadust; kontrollib tööga seotud õigusaktide järgimist.  4. Järgib oma töös ohutusnõudeid; kontrollib ohutusnõuete täitmist.  5. Riietub vastavalt töö iseloomule.  6. Kasutab töös helitöötlustark- ja riistvara. | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Tauno Makke, SA Eesti Draamateater  Arbo Maran, Tallinna Linnateater  Haar Tammik, Tallinna Linnateater, SA Kultuuri- ja hariduskeskus Viimsi Artium  Mait Visnapuu, SA Eesti Noorsooteater |
| 1. Kutsestandardi kinnitaja | Kultuuri Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 2 |
| 1. Viide Ametite Klassifikaatorile (ISCO 08) | 3521 Audiovisuaal- ja ringhäälingutehnikud |
| 1. Viide Euroopa kvalifikatsiooniraamistikule (EQF) | 5 |
| **C.2 Kutsenimetus võõrkeeles** | |
| Inglise keeles Sound technician, level 5 | |
| **C.3 Lisad** | |
| Lisa 1 Keelte oskustasemete kirjeldused  Lisa 2 Digipädevuste enesehindamisskaala  Lisa 3 Kutsestandardis kasutatud terminid | |